Source: https://www.tax-fin-lex.si/Zbirke/SodnaPraksaList?nodeId=d76ce907-3a67-4e58-a378-f3ffd8036c73
Timestamp: 2019-08-23 11:17:04+00:00

Document:
Sodba I Ips 73/98
VS20561
ZKP člen 168, 168/3, 169, 169/1, 364, 364/6, 364/7, 371, 371/1, 371/2, 403, 403/1.
preiskava - sklep o preiskavi - navajanje okoliščin, iz katerih izhaja utemeljen sum - bistvena kršitev določb kazenskega postopka
Opustitev navajanja okoliščin, iz katerih izhaja utemeljen sum v sklepu o preiskavi samo po sebi ne more biti smiselno absolutna bistvena kršitev določb postopka po 11. točki 1. odstavka 371. člena ZKP. Te okoliščine, ki utemeljujejo sum o storitvi kaznivega dejanja, vsebuje že opis dejanja v sklepu o preiskavi in bi se v obrazložitvi le ponovile.
Sodba I Ips 43/97
VS20733
Zakon o kaznivih dejanjih zoper ljudstvo in državo (ZKLD) člen 3, 3-8.ZKP člen 420, 420/2, 427.
kazniva dejanja zoper ljudstvo in državo - vodenje društva za izvrševanje kaznivih dejanj iz 2.čl. ZKLD - zahteva za varstvo zakonitosti - zmotna ali nepopolna ugotovitev dejanskega stanja - precejšen dvom o resničnosti odločilnih dejstev
Z navedbami, da sodišče v dokaznem postopku ni zaslišalo prič, katerih zaslišanje je predlagal v vlogi z dne 28.2.1949, in da je bila zato sodba sprejeta na podlagi enostranskih trditev ter z navedbo, da bi bil oproščen obtožbe, če bi bile priče zaslišane, obs. uveljavlja razlog zmotne ali nepopolne ugotovitve dejanskega stanja, zaradi katerega ni mogoče vložiti zahteve za varstvo zakonitosti.
Sklep I R 46/98
VS04168
ZPP (1977) člen 68, 71, 71-4, 71-6, 378.
V zvezi z drugo skupino razlogov za smotrno delegacijo omogoča zakonska formulacija prožna merila za opredelitev smotrnosti. Nikakor pa ni mogoče tega procesnega instituta uporabiti ob takšnih okoliščinah, na katere mora stranka, ki jih šteje kot pomembne za svoj položaj v pravdi, reagirati z drugimi sredstvi, ki jih nudijo pravdni, kazenski in sploh sodni postopki. Skratka, prenos pristojnosti ni nadomestek za sredstva, ki jih ima stranka na voljo, zato da doseže korekten postopek v primerih, ko naj bi prišlo do motenj v njem.
Sodba I Ips 202/98
VS20564
ZKP člen 157, 157/2, 157/7, 399, 399/2, 432, 432/1.
predkazenski postopek - pridržanje zaradi koluzijske nevarnosti - kaznivo dejanje iz pristojnosti okrajnega sodišča
Za kaznivo dejanje iz pristojnosti okrajnega sodišča pridržanja ali pripora zaradi koluzijske nevarnosti ni dopustno odrediti.
Sodba in sklep II Ips 229/97
VS04097
ZPP (1977) člen 5, 10, 16, 16/2, 21, 21/1, 90, 90/1, 97, 97/1, 99, 99/2, 138, 138/2, 382, 382/1, 389, 389/1, 389/2, 392, 400, 400/1, 400/4.ZOdv člen 1, 1/3, 2, 2/3.
revizija - dovoljenost revizije - negmotna škoda - telesne bolečine - denarna odškodnina - povrnitev škode - pooblaščenci - sklep o nepristojnosti - tuj odvetnik - načelo vzajemnosti - preklic pooblastila - vročanje pisanj, če ima stranka več pooblaščencev
Res sicer določa zakon o odvetništvu (Ur. list RS, št. 18/93 - ZOdv), da se pravica opravljati odvetniški poklic pridobi z vpisom v imenik odvetnikov (tretji odstavek 1. člena ZOdv) in da lahko odvetnik iz druge države ob pogoju vzajemnosti zastopa stranke pred našimi sodišči in drugimi državnimi organi (tretji odstavek 2. člena ZOdv). Sklepati je nadalje tudi mogoče, da vzajemnosti med Republikama Slovenijo in Hrvaško ni, ker določa hrvaški zakon o odvetništvu (Narodne novine št. 4/94), da se pravica do opravljanja odvetništva na območju Republike Hrvaške pridobi z vpisom v imenik odvetnikov in podani slovesni prisegi (prvi odstavek 46. člena) in da lahko le v postopku pred izbranimi sodišči v pravdnih zadevah z mednarodnim (tujim) elementom zastopajo stranke tudi odvetniki, ki so vpisani v odvetniških zbornicah drugih držav (47. člen). Iz povedanega sledi, da hrvaški odvetniki ne morejo zastopati strank pred našimi sodišči. Vendar pa hkrati to ne pomeni, da ne morejo zastopati strank kot pooblaščenci brez lastnosti odvetnika.
Sodba II Ips 359/97
VS04029
ZOR člen 167, 167/1.
odgovornost drugih za mladoletnika - odgovornost šole - opravljanje nadzorstva
Učiteljici, ki je bila zaposlena s spraševanjem učenca pred tablo, ni mogoče očitati opustitve določenega nadzora, ko ni opazila, da se tožnik in sošolec ukvarjata z detonatorjem podobnim sinčniku in pri tem nista motila dogajanja v razredu.
Sodba I Ips 55/97
VS20775
Zakon o kaznivih dejanjih zoper ljudstvo in državo (ZKLD) člen 3, 3-3, 3-14.
kazniva dejanja zoper ljudstvo in državo - vojni zločin - pomoč storilcu po storitvi kaznivega dejanja
V dejanju obs. M.S., ko je prijavila komandantu domobranske postojanke, da partizani v Z. pobirajo živino in hrano, zaradi česar je vod domobrancev, ki mu je obs. pomagala nositi municijo, takoj krenil tja, niso podani znaki kaznivega dejanja vojnega zločinstva po 3.tč. 3.čl. ZKLD.
Sodba I Ips 139/97
VS20562
KZJ člen 133, 133/1.
Prikazovanje, ki je moralo biti neresnično in podano s hudobnim namenom družbenih in političnih razmer v državi, bi lahko pomenilo kaznivo dejanje sovražne propagande po 1. odstavku 133. člena KZ SFRJ/77 le, če bi takšno prikazovanje vsebovalo prikrit poziv na akcijo v smeri zrušenja, strmoglavljenja, izpodkopavanja v 1. odstavku 133. člena KZ SFRJ navedenih objektov kazenskopravnega varstva, pri čemer pa ni zadostovala abstraktna nevarnost, temveč je morala biti podana konkretna nevarnost, da bo tako ravnanje povzročilo pri tistih osebah, katerim je bilo namenjeno, odločitev za nasilno akcijo na kazenskopravno zavarovane objekte, navedene v 1. odstavku 133. člena KZ SFRJ/77, pri čemer je moral biti pri storilcu podan direktni naklep, torej njegova zavest o neresničnosti trditev in tudi njegov poseben namen, da bi se zrušili, strmoglavili ali izpodkopali navedeni objekti kazenskopravnega varstva.
Sodba U 1114/96
VS12905
ZDen člen 16, 16/3, 32. Zakon o spremembah in dopolnitvah ZPIZ člen 37.ZPIZ člen 247.ZUP člen 4, 4/1.
denacionalizacija - učinek spremembe zakona tekom postopka na prvi stopnji
Spremenjeni predpis učinkuje za naprej (37. člen Zakona o spremembah in dopolnitvah Zakona o pokojninskem in invalidskem zavarovanju - Ur.l. RS, št. 7/96) in ta sprememba, ki lahko tudi neugodneje ureja določeno pravno področje, ne pomeni retroaktivnosti in posega v pridobljene pravice tožeče stranke, saj je bilo o njeni zahtevi odločeno šele ob izdaji izpodbijane odločbe. Tožena stranka (upravni organ) je vezana na načelo zakonitosti (prvi odstavek 4. člena ZUP) v upravnem postopku in je dolžna pri odločanju uporabljati veljavne predpise.
Sodba I Ips 118/97
VS20774
ZKP člen 424, 424/1, 425.
kazniva dejanja zoper ljudstvo in državo - zahteva za varstvo zakonitosti - obseg preizkusa kršitev zakona
Zagovornik obs. A.K. v zahtevi za varstvo zakonitosti ni navedel nobene kršitve zakona, temveč je navedel le zakonske razloge, zaradi katerih je mogoče vložiti navedeno izredno pravno sredstvo. Ker zahteve ni dopolnil, vrhovno sodišče pa se omeji le na preizkus tistih kršitev zakona, na katere se sklicuje vložnik v svoji zahtevi, jo je Vrhovno sodišče RS kot neutemeljeno zavrnilo.
Sodba II Ips 249/97
VS04095
ZOR člen 158, 192.
povzročitev škode - krivdna odgovornost - kdaj je podana krivda - deljena odgovornost
Pravilna je presoja o toženčevi izključni krivdni odgovornosti za škodo, ki jo je z udarcem s pestjo prizadejal tožnici (158. čl. ZOR). Ni namreč ugotovljeno, da bi tožnica storila karkoli, kar bi opravičevalo toženčev udarec. Prepir, ki je ostal zgolj na ravni izrečenih besed, ni opravičilo za telesno obračunavanje.
Sklep II Ips 154/98
VS04036
ZPP (1977) člen 113.ZDen člen 5.
upravičenci do denacionalizacije - pravni posel, sklenjen zaradi grožnje predstavnikov oblasti - predmet denacionalizacije - roki - pravočasna vloga - vloga, poslana nepristojnemu sodišču
Revizijsko sodišče ocenjuje glede na okolnosti primera, da je mogoče pripisati vložitev revizije pri nepristojnem sodišču v tem primeru pomoti vložnika. Sicer pa meni, da v takih okoliščinah vložene revizije kot je bila v tem primeru, ni mogoče šteti za prepozno, kadar bi glede na obstoječa tehnična sredstva lahko vloga prispela z nepristojnega na pristojno sodišče v roku. Namreč pravočasnost vloge ne sme biti odvisna od dejanskega ravnanja konkretnega sodišča (to je njegove organiziranosti dela) ampak od tehnično možnega. Kaj je lahko predmet zahteve za denacionalizacijo in s tem predmet odločanja sodišča, določa zakon o denacionalizaciji (ZDen). Ta je uredil le vračanje podržavljenega premoženja oziroma izplačilo odškodnin za tako premoženje. Pri tem ni razveljavljal predpisov, ki so bili podlaga za podržavljenje in tudi ne pravnih poslov, na podlagi katerih je po 5. členu ZDen prešlo premoženje v državno last. Iz navedenega sledi, da predmet zahteve ne more biti ugotavljanje ničnosti pogodb ali njihovo razveljavljenje, kadar so izpolnjene predpostavke iz 5. člena ZDen. Podlago zahteve predstavlja tako le ugotovitev, da je do prenosa premoženja v državno last prišlo na podlagi pravnega posla, sklenjenega zaradi grožnje, sile ali zvijače državnega organa oziroma predstavnika oblasti. Če je taka podlaga izkazana, pa sodišče odloči o vrnitvi tako podržavljenega premoženja oziroma plačilu odškodnine zanj. Po povedanem je materialnopravno pravilen le tak izrek vmesnega sklepa, s katerim se ugotavlja, da je zahteva za denacionalizacijo po podlagi utemeljena.
Sodba I Ips 57/98
VS20589
KZ člen 170, 170/1.
obrekovanje - zakonski znaki kaznivega dejanja obrekovanja - neresnična trditev - polresnica
Bistveno nepopolne informacije (polresnice) so lahko neresnične v smislu zakonskega znaka kaznivega dejanja obrekovanja. Če iz izrečene trditve druge osebe, ki resničnega stanja ne poznajo, logično in izkustveno praviloma sklepajo na drugo okoliščino oziroma posledico, ki pa v resnici ni nastala in storilec to zamolči, ker hoče, da bi drugi o nekom mislili, da o njem takšna negativna okoliščina obstaja in ga na tak način očrni, bi bili izpolnjeni znaki tega kaznivega dejanja.
Sodba II Ips 225/97
VS04117
ZZV (1980) člen 102, 104.ZOR člen 18, 18/2, 170, 170/1, 170/3.
povzročitev škode - odgovornost zdravnika - varstvo pravic zasebnosti - odškodninska odgovornost pravnih oseb (delodajalca) nasproti tretjim - pojasnilna dolžnost zdravnika - pojasnilo o tveganosti medicinskega posega - privolitev bolnika v medicinski poseg
Pri zdravniških posegih zdravnik ne ravna, kot je treba, oziroma je zdravniški poseg nedopusten, kadar: 1. je poslabšanje zdravja posledica nepravilnega (nestrokovnega) zdravnikovega ravnanja ali 2. kadar je zdravnikovo ravnanje sicer strokovno popolnoma neoporečno, pa je kljub temu protipravno, ker zanj ni bilo bolnikovega soglasja. ZZV bolniku izrecno zagotavlja poleg pravice do pojasnila glede diagnoze in terapije tudi pravico do pojasnila glede tveganja. Privolitev bolnika v zdravniški poseg mora biti resnična in svobodna. Resnična in svobodna volja mora biti prosta vseh napak, pogoj za to pa je poznavanje položaja, torej bolnikova obveščenost o lastnem stanju in o možnostih zdravljenja. Po določbi 104. člena morata biti za to, da za zdravniški poseg ni potrebno soglasje bolnika, kumulativno izpolnjena dva pogoja: 1. poseg mora biti nujen za ohranitev bolnikovega življenja 2. in bolnik mora biti v takem stanju, da ne more odločati sam. Obseg pojasnevanja je odvisen od okoliščin posameznega primera, obsega pa pojasnilo diagnoze, terapevtsko pojasnilo in pojasnilo tveganja. Kadar zdravnik opravi zdravniški poseg lege artis, vendar brez veljavne privolitve bolnika, je mogoče škodo pripisati temu posegu le v primeru, če se zdravstveno stanje bolnika poslabša.
Sodba I Ips 188/98
VS20608
ZKP člen 150, 151.KZ člen 310, 310/3.
predkazenski postopek - posebne operativne metode in sredstva - uporaba pridobljenih dokazov zoper osebo, zoper katero ukrep ni bil odrejen - kazniva dejanja zoper javni red in mir - nedovoljena proizvodnja in promet orožja ali razstrelilnih snovi - večja količina - velika nevarnost razstrelilnih snovi
Dokaz, ki je bil zakonito pridobljen na podlagi odredbe zoper enega obdolženca, se je lahko uporabil tudi zoper drugo osebo, čeprav zoper njo ukrep ni bil odrejen, ker je ta oseba sodelovala pri izvršitvi kaznivega dejanja z osebo, zoper katero so bili ukrepi odrejeni. Vprašanje, ali razstrelivo, ki je bilo predmet obravnavanega kaznivega dejanja, predstavlja večjo količino, je pravno vprašanje, na katerega izvedenec ne more odgovorjati.
Sodba I Ips 230/97
VS20500
ZKP člen 423, 423/2.
zahteva za varstvo zakonitosti - odgovor na zahtevo - odločanje na seji
Vrhovno sodišče je dolžno izvod zahteve za varstvo zakonitosti poslati nasprotni stranki, da nanjo odgovori, ni pa dolžno strank obveščati o sejah ali jih na seje vabiti.
Sodba I Ips 193/97
VS20776
Zakon o zatiranju nedovoljene trgovine, nedovoljene špekulacije in gospodarske sabotaže (ZTŠS) člen 4, 4/1, 4/4.
nedovoljena špekulacija - zaplemba premoženja - popolna zaplemba premoženja - zaplemba predmetov nedovoljene špekulacije
Ker v opisu kaznivega dejanja, ki ga vsebuje izrek sodbe sodišča prve stopnje, niso opisane hujše posledice za družbo, ki naj bi jih povzročilo obsojenčevo dejanje nedovoljene špekulacije, niso podani razlogi za izrek delne ali popolne zaplembe premoženja, ampak le za zaplembo predmetov nedovoljene špekulacije.
Sodba I Ips 123/98
VS20588
ZKP člen 52, 52/1, 144, 144-6.KZ člen 112, 112/3, 178.ZVis člen 10, 13, 18, 20, 30, 76.
zasebni tožilec - medicinska fakulteta kot zasebna tožilka - kaznivo dejanje obrekovanja - kaznivo dejanje razžalitve - zastaranje kazenskega pregona - pretrganje zastaranja kazenskega pregona - procesna dejanja sodišča
Zmotno je stališče v zahtevi, da medicinska fakulteta ne more biti zasebna tožilka, ker ni pravna oseba. Osebnih in premoženjskih pravic nimajo le fizične in pravne osebe, ampak tudi organizacije in organi, ki po zakonu niso pravne osebe, če imajo svoje ime, organizacijsko celoto, premoženje, s katerim razpolagajo in z njim odgovarjajo ter nastopajo v pravnem prometu. Načeloma imajo sposobnost biti zasebna tožilka v kazenskem postopku vse take organizacije, ki so lahko v materialnem pravu nosilke premoženjskih ali osebnostnih pravic, npr. pravice do imena in s tem v zvezi do zaščite svojega dobrega imena. Navedene odredbe sodišča (da se obdolžencu vroči zasebna tožba), ukrepi za njihovo izvršitev, poizvedbe o naslovu prebivališča obdolženca, postavitev zagovornika in vročitev zasebne tožbe so procesna dejanja sodišča za pregon obdolženca zaradi kaznivih dejanj po zasebni tožbi, s katerimi se je zastaranje v skladu z določbo 3.odst. 112.čl. KZ pretrgalo.
Sodba VIII Ips 116/98
VS30706
ZDR (1990) člen 100, 100/1, 100/1-6. ZVD člen 47. ZTPDR člen 80, 83.
delovno razmerje pri delodajalcu - prenehanje delovnega razmerja - nestrinjanje z odreditvijo dela - neopravičen razlog za odsotnost z dela
Svoje nestrinjanje zoper to odločitev delodajalca tožnica ni izrazila niti z vložitvijo ugovora (80., 83. člen Zakona o temeljnih pravicah iz delovnega razmerja - Uradni list SFRJ, št. 60/89, 42/90- ZTPDR), niti ni ob ponovnem nastopu dela dne 24.11.1994 ravnala - če je štela, da ji grozi neposredna nevarnost za življenje ali zdravje - skladno določilu 47. člena Zakona o varstvu pri delu (Uradni list SRS, št. 32/74 - RS 57/96), temveč je z naslednjim dnem izostala z dela. Zatrjevano nezakonito ravnanje tožene stranke bi imela tožnica pravico izpodbijati le s pravnimi sredstvi, ne pa z odsotnostjo z dela. Zato za opravičen izostanek tožnice ni obstajala zakonita podlaga.
Sklep VIII Ips 82/98
ZDR (1990) člen 89, 113, 113/1, 116.
delovno razmerje pri delodajalcu - disciplinska odgovornost - zmotna uporaba materialnega prava
Materialno pravo je zmotno uporabljeno, če pritožbeno sodišče ugotavlja, da se za storjeno hujšo kršitev delovne obveznosti mora obvezno izreči ukrep prenehanja delovnega razmerja, in se pri tem poziva da določbo splošnega akta, ki pa tega ne določa.

References: ZKP 
 sodišče 

ZKP 

ZKP 
 sodišče 
 sodišče 
 sodišče 
 sodišče 
 sodišče 

ZKP 

ZKP 
 sodišče 

ZKP 
 sodišče